**PREDLOG ODLUKE**

Na osnovu člana 515. i 516. Zakona o privrednim društvima i odredbi Statuta AGROVRŠAC AD VRŠAC, Nadzorni odbor na sednici od 25.11.2014. godine predložio je da Skupština akcionara na vanrednoj sednici koja će se održati dana 22.12.2014. godine, donese sledeću:

**O D L U K U**

**o prinudnom otkupu svih akcija preostalih akcionara**

**AGROVRŠAC AD VRŠAC**

**Član 1.**

Usvaja se zahtev akcionara AGROVOJVODINA MEHANIZACIJA DOO NOVI SAD, SENTANDREJSKI PUT br. 165, MB 08033943, (u daljem tekstu: **Otkupilac**) i istom se odobrava prinudni otkup svih preostalih akcija AGROVRŠAC AD VRŠAC, Belocrkvanski put bb, vršac(u daljem tekstu: **Društvo**).

**Član 2.**

Otkupilac, kao većinski akcionar Društva, sa licima sa kojima zajednički deluje, poseduje 98,66% učešća u osnovnom kapitalu Društva, tj. poseduje 669.935 svih emitovanih akcija i 669.935 glasova svih akcionara Društva. Zahtev se odnosi na prinudni otkup preostalih 9.125 akcija odnosno 1,34% od preostalih akcionara, sa CFI kodom: ESVUFRi ISIN brojem:RSAGVRE96279 po ceni od 580,00 dinara po akciji.

**Član 3.**

Cena u iznosu od 580,00 dinara iz člana 2. ove Odluke utvrđena je u skladu sa članom 475. i 516. Zakona o privrednim društvima.

**Član 4.**

Obavezuje se Otkupilac da sredstva iz člana 2. ove Odluke, namenjena za isplatu preostalih akcionara, deponuje na poseban račun otvoren kod Vojvođanske banke a.d. Novi Sad, najkasnije narednog dana od dana donošenja Odluke.

**Član 5.**

Ovlašćuju se stručne službe i generalni direktor Društva da preduzme sve neophodne radnje, u skladu sa Zakonom o privrednim društvima i Zakonom o postupku registracije u Agenciji za privredne registre, radi blagovremene registracije ove Odluke i njenog dostavljanja u Centralni registar, depo i kliring hartija od vrednosti.

**Član 6.**

Ovlašćuje se Otkupilac da preduzme sve potrebne radnje, u skladu sa Zakonom o privrednim društvima i Pravilima poslovanja Centralnog registra, radi sprovođenja prinudnog otkupa akcija u propisanom roku.

**Obrazloženje**

AGROVOJVODINA MEHANIZACIJA DOO NOVI SAD se obratila Društvu, kao akcionar koji poseduje preko 90% osnovnog kapitala i glasova svih akcionara, sa predlogom da izvrši otkup svih akcija preostalih akcionara društva uz isplatu cene koja se određuje shodnom primenom odredaba Zakona o privrednim društvima.

Poštujući odredbe članova 515. akcionar je uputio zahtev za održavanje Skupštine akcionara koja bi donela odluku o prinudnom otkupu svih akcija preostalih akcionara Društva.

AGROVOJVODINA MEHANIZACIJA DOO NOVI SAD poseduje 98,66% učešća u osnovnom kapitalu Društva odnosno poseduje 669.935 svih emitovanih akcija, CFI kodom: ESVUFR i ISIN brojem: RSAGVRE96279.

Odredbama člana 516. i primenom člana 475. Zakona o privrednim društvima propisan je postupak utvrđivanja i isplate cene akcija iz prinudnog otkupa po našvišoj ceni.

Obzirom da tržišnu cenu akcija nije moguće utvrditi jer akcija nije likvidna, a da je procenjena vrednost akcija (570,00 dinara) niža od knjigovodstvene vrednosti akcija (579,06 dinara), prinudni otkup akcija će se izvršiti po knjigovodstvenoj vrednosti akcija, tj. ceni od 580,00 dinara po jednoj akciji, kao najvišoj ceni koja je ujedno bila i cena u postupku ponude za preuzimanje akcija.

U skladu sa navedenim, doneta je Odluka kao u izreci.

Predsednik nadzornog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Olivera Žarkov )

 Na osnovu člana 517. i 475. Zakona o privrednim društvima (,,Sl. glasnik RS” broj 36/2011 i 99/2011), Nadzorni odbor društva Agrovršac AD Vršac (u daljem tekstu: Društvo), usvaja i objavljuje sledeće:

**OBAVEŠTENJE**

**O NAČINU UTVRĐIVANJA CENE AKCIJA AGROVRŠAC AD VRŠAC**

**KOJE SU PREDMET PRINUDNOG OTKUPA**

Nadzorni odbor konstatuje da je Agrovojvodina Mehanizacija AD Novi Sad, kao većinski akcionar društva Agrovršac AD Vršac, koji zajednički deluje sa IM „Matijević“ DOO Novi Sad raspolaže sa 98,66% vlasništva nad ukupnim brojem svih akcija Društva. Dana 25.11.2014. godine podneo Društvu zahtev za prinudni otkup akcija od svih preostalih akcionara društva Agrvršac AD Vršac, koji do dana podnošenja zahteva nisu otuđili svoje akcije.

 Cena u zahtevu iznosi **580,00 dinara,** po jednoj akciji i predstavlja knjigovodstvenu vrednost odnosno najvišu cenu u skladu sa odredbama Zakona o privrednim društvima,koja je ujedno bila i cena u ponudi za preuzimanje akcija koja je završena 24.11.2014. godine. Utvrđene vrednosti iznose: akcije nisu likvidne, procenjena vrednost akcija iznosi 570,00 dinara po jednoj akciji, dok je knjigovodstvena vrednost 579,06 dinara po akciji.

 Kako je članom 515. Zakona o privrednim društvima predviđeno da otkupilac koji ima najmanje 90% glasova svih akcionara koji poseduju obične akcije, uz isplatu cene koja se odreduje shodnom primenom odredaba ovog zakona o isplati nesaglasnih akcionara.

**OBAVEŠTAVAJU SE AKCIONARI**

da se cena akcija koje su predmet otkupa od strane većinskog akcionara koji poseduje 98,66% akcija društva Agrvršac AD Vršac, zajedno sa licem sa kojim zajednički deluje, utvrđuje na osnovu člana 516. Zakona o privrednim društvima, te da će biti ista, kao i cena po kojoj je većinski vlasnik stekao akcije putem ponude za preuzimanje koja je okončana 24.11.2014. godine, odnosno **580,00 dinara po jednoj akciji**.

 **OBAVEŠTAVAJU SE AKCIONARI** da, saglasno članu 376. Zakona o privrednim društvima, jedan ili više akcionara koji imaju pravo učešća u radu sednice skupštine mogu tužbom nadležnom sudu pobijati odluku o prinudnom otkupu akcija donetu na Vanrednoj sednici Skupštine koja će se održati dana 22.12.2014. godine i tražiti naknadu štete, u sledećim slučajevima:

1. ako ta sednica Skupštine nije sazvana u skladu sa Zakonom o privrednim društvima i Statutom društva;
2. ako je taj akcionar, od strane Društva ili od strane bilo kog člana uprave i uz njegovo znanje bio onemogućen da učestvuje u radu sednice na kojoj je odluka doneta;
3. ako odluka skupštine iz drugih razloga nije doneta u skladu sa Zakonom o privrednim društvima, Statutom ili Poslovnikom skupštine;
4. ako je odluka doneta suprotno zakonu ili Statutu;
5. ako bilo koji akcionar vršenjem svog prava glasa ima nameru da za sebe ili treće lice pribavu korist na štetu društva ili dugih akcionara kroz donošenje ili izvršenje te odluke;
6. u drugim slučajevima predviđenim zakonom o privrednim društvima;

Tužbu za pobijanje odluke Skupštine akcionara može podneti i svaki član uprave, ako bi izvršenjem te odluke:

1. učinio krivično delo ili drugo po zakonu kažnjivo delo; ili
2. bio odgovoran za štetu prema Društvu ili trećem licu.

Tužba se može podneti u roku od 30 dana od dana saznanja za odluku skupštine, odnosno od dana registracije, ako je odluka bila registrovana u skladu sa Zakonom o registraciji, ali ne kasnije od tri meseca od dana kada je odluka doneta.

Izuzetno od odredaba Zakona o privrednim društvima o pobijanju odluka skupštine, članom 520. istog Zakona, određeno je da je rok za podnošenje tužbe za pobijanje odluke o prinudnom otkupu 30 dana od dana donošenja te odluke.

Pravo na podnošenje tužbe za pobijanje odluka skupštine nema akcionar koji je:

1. prestao da bude akcionar Društva nakon dana akcionara;
2. glasao za predloženu odluku, ako je tu činjenicu moguće dokazati uvidom u zapisnik sa sednice ili uvidom u izveštaj komisije za glasanje;
3. prisustvovao sednici, ako odluku pobija iz razloga što je od strane Društva ili uz znanje bilo kog člana uprave bio onemogućen da učestvuje u radu sednice na kojoj je odluka doneta.

Ako tokom postupka po tužbi za pobijanje odluka skupštine društva, tužilac prestane da bude akcionar Društva, nadležni sud će odbaciti zahtev za poništaj odluke, a odlučiti o zahtevu za naknadu štete, ako je takav zahtev postavljen.

Saglasno odredbama člana 520. stav 2 Zakona o privrednim društvima, odluka o prinudnom otkupu akcija ne može se pobijatu zbog neprimerenosti cene za akcije koje su predmet prinudnog otkupa.

U Vršcu, 25.11.2014. godine

 Predsednik Nadzornog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Olivera Žarkov